
Oli SERVATIO I. 

Defensa codicis lectio in Ulpiani tit. i. §. 13. 

Lege Aelia Sentia cautum esse Ulpianus ait, ut minor triginta 
aunorum servus vindicta manumissus civis romanus non liat, nisi 
apud consilium causa probata fuerit. Hic ubi quaeris, quid secu- 
tum fuerit, si contra legem Aeliam Sentiam minor triginta anno- 
rum servus manumissus esset, illa Ulpiani verba, quae leguntur 
Fragm. tit. i. §. 12, locum habent. 

«Eadem lege (i. e. Aelia Sentia) cautum est, ut minor triginta 
anuorum servus vindicta manumissus civis romanus non fiat, nisi 
apud consilium causa probata fuerit; ideo sine consilio manumissum 
Caesaris servum manere putat.» 

In his vox Caesaris editores offendit, eosque ad varia emen- 
dandi pericula excitavit ')• Equidem censeo codicis lectionem non 
esse loco movendam. 

Alio loco a ) probasse nobis videmur, quaccunque coram magistratu 
solemniter acta sunt, quoad fieri possit, servanda esse. Hinc si profi- 
ciscimur facile, quo volumus, perveniemus. Rem exemplo illustrabo. 
Stichus minor triginta annorum servus sine consilio a domino suoTitio 
vindicta manumissus, libertatem assequi non potest, quod lege 
Aelia Sentia prohibetur, sed manumittenti omne in Stichum ius 
praetoris decreto, quod dominicam potestatem tollit, plane abiu- 
dicatur. Eiusdem generis exemplum habes in illis, quae narrat Ul- 
pianus de servo communi Fragm, tit. 1. §. 

1 ) Cfr. Schilling. animadvera. erit, ad Ulpiani fragm. p. 44. K*N. 
aj fUiein. Muscam fur Jurisprudenz Tom. 1« p* *49 l^o. 

«Communem servum unus ex dominis manumittendo partem 
suam amittit, eaque adcrescit socio; maxime si eo modo manumis- 
erit, quo, si proprium haberet, civem romanuin facturus esset Nam 
si inter amicos eum manumiserit, plerisque placet cum nihil egisse-* 

Iu hoc quoque loco manumissus non iit civis, quoniam unus 
ex dominis qou tota libertate communem servum donare potest, et 
quamquam neque ex parte liberatur servus, tamen manumittens, 
cum iurc suo solemni modo plane abdicaverit, ex iuris ratione 
dominus esse desinit Abdicatio utrobique ex eadem ratione va- 
let, mauumissusque in servitute manet. Ulpianus igitur, qui de 
effectu manumissionis, contra legem Aeliam Sentiam vindicta factae, 
narrabat, dicere debebat manumissum libertatem uou adipisci, ita- 
que ait: — «servum manere putat-* Sed hoc noudum sulli- 
ciebat, imo addendum erat, cuius iniuste mauumissus fieret servus, 
cum in prioris domini potestate abdicationis causa factae manere 
uon posset, idque Ulpianus quoque adiecta voce Caesaris signi- 
ficasse nobis videtur. 

Scio, lector benevole, contra sententiam nostram dubia non- 
nulla te prolaturum esse, quae quum pro viribus removere stu- 
deam, rem accuratius explicare mihi in animo est. Dixeris igitur 
forsitan, me quidem probasse eum, qui contra legem Aeliam Sentiam 
manumissus fuerit , servum manere dominumque potestatem 
amittere; non probasse, servum fieri Caesaris; evenire enim posse, 
ut servus siue domino fieret, sicut is in quo alterius est ususfructus, 
alterius proprietas, quique a proprietatis domino manumittitur, 
liber non fit, sed servus sine domino est 3 ). 

Hanc dubitationem adiment verba Gaii lib. I. $. 37. , quibus 
jureconsultus, si quis contra simile legis Aeliae Samiae institutum 
peccasset, servum manumissum ex eadem lege Populi Romani servum 


5 ) Ulp. Ut. 1 . 5. 19. 

fieri narrat. Non difficile est rationem, cur lege Aelia Sentia 
liaec cauta sint, invenire; quippe cx ipsius rei natura sequi videtur, 
ut servus, qui contra instituta, ad publicam utilitatem data, ma- 
numissus sit neque domini sui servus manere possit, poenae causa 
publicetur. Exempla non valde dissimilia in Codice lustiniano et 

Vaticanis Fragmentis rcperiunlur i). 

At, inquies, in codice Ulpiani ipso non legitur Populi Romani 
servum manere, et teste Gaio, in exemplo supra allato lex servum m- 
iustc manumissum Populi Romani esse iussit- Habeo, quod respondeam: 
Ulpiani enim temporibus discrimen 4nter aerarium Populi Komaui * 
et Fiscum exoletum fuit s ) , atque scriptor non ipsa legis verba, 
sed eius argumentum tantum retulit, idque verbis, quae sua aetate 

usitata erant, fecit. « 

Alium fortasse scrupulum et, quae sola restat, dubitatio- 
nem nobis iniicere potest , quod Ulpianus non dixit Caesaris 
servum fieri, sed manere. Sed suspicari licet, Ulpianum, qui 
hoc dicere vellet, manumissionem non sequi libertatem ideoque 
manumissum servum manere, non accurate locutum fuisse. Nam 
quae contra verbum putat allerri possunt, transeo, quum de bis 
iam Scbultingius G ) et Scliillingius ') disputaverint. 

OBSERVATIO II. 

De Usureceptione ex praediatura. 

Qui nuper scripsit de temporis praescriptione^) ait : Erst ausden 
iichten Jnstitutioncn des Gajus haben wir gelernl, dass es sogar 


jJ) Vat. Fragmen t. §. 6 . Tit. Cod. de serv. export. 

5) Cfr. Ulpian. fragm. tit. XVII. §. a. 

6 ) ad b. TJIp. 1 . 

7 ) in animadversa, critic. p. 45- 

*J L' nterholiner ausfiihrl. V trjiihrunfsl. Tom. 1. p. 3a4- 

noch zur Zeit der Digestenschriftsleller einzelne Folle gab ; in denen 
auch der unrediiche Besitzer durch Usucapio Eigenthum erwerben 
konnte. Der erste Fall trill ein bej der Usucapio pro Herede 
— der zweyle bey der Usureceptio. Sie kommt in einer dop- 
pellen Artwendung vor i) bey der Uerilusserung Fiduciae causa, 
a) bey der Usureceptio ex Praediatura. Quae divisio falsa 
nobis esse videtur atque impedire, quominus verba Gaii, quae sunt 
libr. II. §.61. '), recte interpretemur. In utroque loco, quem refert 
linterholznerus, usureceptio est, quae nititur fiducia. Si quis rem 
alicui fiduciae causa mancipio dederit, vel in iure cesserit ean- 
deinquc possederit, potest usucapere, licet alienam esse sciat, anno 
scilicet, etsi soli sit, quamvis iu rebus mobilibus biennio usucapio 
compleatur. Mirum, quod Gaius, qui paulo ante rationem attulit* 
quare in usucapione pro herede soli rerum annua constituta sit 
usucapio, hic de diverso temporis spatio tacet'. Usureceptionem con- 
stitutam esse putamus, ut creditor, maiore adhibita diligentia in 
re fiduciae causa sibi tradita conservanda, legi mancipationis accu- 
ratius satisfacere possit; quam coniecluram firpjant illa Gaii verba: 
"nondum vero soluta ita demum competit, si neque conduxerit 
eam rem a creditore debitor, neque precario rogaverit, ut eam 
rem possidere liceret; quo casu lucrativa usucapio competit." Ex 
eadem ratione illud breve temporis spatium explicari potest Infra 
rem afferemus, quae nostram cor.iecturam planiorem reddat. 

In usureceptione cx praediatura non erat circumcisum illud tem- 
pus: quae fuit causa cur Gaius separatim de boc usureceptionis ge- 
nere dixerit. Ex Unterholzneri sententia putares sermonem non esse 
§. 61. de fiducia atque ita bic usureceptionis modus vix intclligi potest. 

i) » |Urn si rem obligatam sibi populus vendiderit, canique dominus possederit, con- 
cessa est usureceptio , sed hoc casu biennio usurecipitur et hoc est, quod vulgo 
_ dicitur, et praediatura possessionem usurccipi. N&m qui mercatur a populo, 
praediator appellatur.» 

Res, quam Gaius illo loco exponit, haec est. Titius vel pecu- 
niam ex aerario mutuam sumsit vel vectigalia conduxit, Populoque 
Romano rem obligavit: postea iterum rei possessionem nacius est* 
sed quia nondum soluta erat pecunia, Populus rem sibi obligatam 
vendidit, quae venditio, debitore rei possessionem non amittente, 
magistratus addictione fieri potuit. Nisi Populus Romanus, cuius 
res nemo usucapere potuit a ), creditor fuisset, prior fortasse domi- 
nus (hunc enim intelligi voluit Gaius, quum dicit dominum ) rem 
usucepisset. Venditione vero publice facta, qua Populus Romanus, 
• dominus esse desinit, usucapio procedit, non autem anno praete- 
rito, sed ut Gaius dicit, post biennium completur. Quodsi regula 
illa, ex qua primum usureceptionis genus uno anno completur, 
similem causam haberet, atque ea, quae a "Gaio in usucapione pro 
herede refertur: vix credi potest, Romanos ab illa regula in usu- 
receptione recessuros fuisse ; sin temporis mutatio , sola utilitatis 
ratione habita, recepta fuit, facile explicari potest, cur eadem ra- 
tione iureconsulti ad consuetum in rei immobilis usucapione tem- 
pus reverterint; nimirum quo rarius ex praediatura possessio usu- 
reciperetur, reique obligatae maius pretium statueretur. Quodsi 
aliter censeas usureceptionemque in re a Populo Romano pignori 
accepta non ex ipso negotio nasci contendas, profecto non intelligo, 
unde in hoc loco usureceptio venerit: nam valde dubito, num aera- 
rium reipublicae incommodo debitoribus suis faverit, atque per- 
spicuum est, periculo, quod usureceptio praediatoribus affert, rei 
obligatae pretium minui. 

Unterholznerus 3 ) dicit » die Usureceptio findet auch statt, 
wcnn eine U erpfdmlung an den Staat erfolgt, Und das vcrpfdndete 
Grundstiick von Staatswegen veriiussert worden ist, insofern ndm- 
lich der Besitz, von dem Kiiufer (praediator) wiedcr an den vori- 

3 ) Nicbuhr Romische Geschichlc edit. pr. Tom. II, p. 36 1 . 

5) I. 1. p. 5»5. 

gen Eigenthumcr gelangt ist .« Vir doctus creder/s videtur praedi- 
atores venditione a Populo Romano facta possessionem necessario 
acquisivisse. At non dubitari potest, quin haec venditio praeside ma- 
gistratu eiusque addictione peracta sit, quem ad actum rem ipsam 
praesentem esse minime oportebat, neque hoc negotio emtores pos- 
sessionem acquirebant. Equidem prorsus aliter sentio mihique 
Gaius illam possessionem, quam prior dominus iam ante vendi- 
tionem factam nactus erat, significare videtur. (»Item si rem obli- 
gatam sibi populus vendiderit, eamque dominus possederit, concessa 
est usureceptio»). Si Populus Romanus pignus vendiderit posteaque 
creditor possessionem amiserit, profecto iterum possessione ab eo 
recuperata communia de usucapione praecepta valuerunt. Quae 
res si aliter se habuisset et contra praediatores in infinitum usure- 
ceptio competivisset, in eadem conditione fuissent, qua heres, si iu 
re hereditaria, cuius possessionem amississet, pro herede usucapio 
concessa fuisset. Quod vix credo cuiquam harum rerum perito 
probatum iri. 

Hac autem scriptione id solum egimus, ut bae chartulae, qui- 
bus ad audiendam orationem nostram invitamus, ne vacuae ab omni 
doctrina essent Neque sane deerant nobis loci eiusdem generis, de 
quibus non sine fructu disciplinae nostrae, ut nobis quidem vide- 
mur, disputari hic liceret Sed prolixiorem commentationem nec 
tempus concessit, nec legentium studium, si bene auguror, requi- 
ret Et iuvabat adeo, verum ut fatear, periclitari, si forma ipsa scri- 
ptionis brevitate virum, qui proxime ad eandem solennitatem invi- 
tavit, superare possem. Itaque ut orationi frequentes adsint eamque 
praesentia sua decorent meritissimi Academiae professores, ornatissimi 
commililioncs ct omues, qui studiis nostris favent, decentissime rogo. 


Digitized by Google 


